**Ministru kabineta noteikumu projekta „Grozījums Ministru kabineta 2006. gada 28. marta noteikumos Nr.236 “Noteikumi par vilces līdzekļa vadītāja (mašīnista) instruktora un vilces līdzekļa vadītāja (mašīnista) palīga kvalifikācijas prasībām un sertifikācijas kārtību.”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu netiek aizpildīts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018. gada 6. marta sēdes protokollēmuma (prot. Nr.14, 40.§) 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta noteikumu projekts „Grozījums Ministru kabineta 2006. gada 28. marta noteikumos Nr.236 “Noteikumi par vilces līdzekļa vadītāja (mašīnista) instruktora un vilces līdzekļa vadītāja (mašīnista) palīga kvalifikācijas prasībām un sertifikācijas kārtību”” (turpmāk - noteikumu projekts) izstrādāts, lai izpildītu Ministru kabineta 2018. gada 6. marta sēdes protokollēmuma (prot. Nr.14, 40.§) 3. punktā doto uzdevumu ministrijām izvērtēt, vai attiecīgās nozares normatīvie akti, kas paredz fizisko personu datu apstrādi, atbilst Vispārīgās datu aizsardzības regulas prasībām un, ja nepieciešams, izstrādāt normatīvo aktu projektus un noteiktā kārtībā iesniegt tos izskatīšanai Ministru kabinetā.2016. gada 27. aprīlī tika pieņemta Eiropas Parlamenta un Padomes regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk - Regula Nr.(ES)2016/679), kurā tiek aktualizēti jau pastāvošie principi, izveidojot vienotus personas datu aizsardzības noteikumus, kas būtu spēkā visā Eiropas Savienības teritorijā. Ņemot vērā, ka Regula Nr.(ES)2016/679 satur deleģējumu dalībvalstīm veidot normatīvo regulējumu attiecīgajā jomā, izpildot Regulas Nr.(ES)2016/679 prasības, 2018. gada 21. jūnijā ir pieņemts Fizisko personu datu apstrādes likums, kas stājās spēkā 2018.gada 5. jūlijā. Noteikumu projekts izstrādāts, lai nodrošinātu Ministru kabineta 2006. gada 28. marta noteikumu Nr.236 “Noteikumi par vilces līdzekļa vadītāja (mašīnista) instruktora un vilces līdzekļa vadītāja (mašīnista) palīga kvalifikācijas prasībām un sertifikācijas kārtību” (turpmāk - noteikumi Nr.236) atbilstību Fizisko personu datu apstrādes likuma un Regulas Nr.(ES)2016/679 prasībām.Noteikumu Nr.236 7. pielikumā ietverts iesnieguma paraugs profesionālās kompetences sertifikāta saņemšanai vai tā derīguma termiņa pagarināšanai. Lai novērstu Regulas Nr.(ES) 2016/679 pārkāpumus, kas izriet no pārmērīgas informācijas pieprasīšanas un izslēgtu klientu iespējamās pretenzijas par personas datu prettiesisku pieprasīšanu, noteikumu Nr.236 7. pielikums zem teksta “nosūtīt pēc norādītās adreses” tiks papildināts ar jaunu rindkopu: “Esmu informēts, ka Valsts Dzelzceļa tehniskā inspekcija apstrādās manus datus, kas nepieciešami vilces līdzekļa vadītāja (mašīnista) instruktora vai vilces līdzekļa vadītāja (mašīnista) palīga kompetences sertifikāta un apliecības izdošanai, un šos datus reģistrē sertificēto Dzelzceļa speciālistu uzskaites sistēmā, lai nodrošinātu uzskaites sistēmas kārtošanu, ievērojot normatīvo aktu prasības, kas reglamentē fizisko personu datu aizsardzību”. Regulas Nr.(ES)2016/679 5. pants nosaka personas datu apstrādes galvenos principus un viens no tiem ir datu minimizēšana. Regulas Nr.(ES)2016/679 5. panta 1. punkta c) apakšpunkts uzliek par pienākumu Pārzinim apstrādāt tikai tos personas datus, kas Pārzinim reāli un pamatoti ir nepieciešami katram konkrētam datu apstrādes nolūkam. Jāņem vērā Regulas Nr.(ES)2016/679 6. panta 1. punkta d) apakšpunkts, kas noteic, ka Pārzinim ir tiesības apstrādāt personas datus, ja viņam šāda apstrāde ir nepieciešama, lai aizsargātu datu subjekta vai citas fiziskas personas vitālās intereses. Tādēļ noteikumu Nr. 236 1., 3., 4., 6. un 7. pielikumā personas identifikācija ar personas kodu tiek saglabāta. Dzelzceļa nozares speciālisti veic īpaši atbildīgu un bīstamu darbu saistībā ar dzelzceļa kustības un drošības nodrošināšanu. Ne tikai Pārzinim, bet arī Pārzini uzraugošajām valsts institūcijām jāspēj salīdzinoši ātri un viegli pārliecināties par konkrētā dzelzceļa speciālista atbilstību ieņemamajam amatam un kvalifikācijai un jāspēj konkrētais specialists identificēt bez papildus pārbaužu veikšanas. Ņemot vērā minēto, personas kods ir vienīgais unikālais identificējošais parametrs, kuru var izmantot. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts dzelzceļa tehniskā inspekcija, VAS “Latvijas dzelzceļš”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Topošie un esošie vilces līdzekļa vadītāji (mašīnisti) instruktori, vilces līdzekļa vadītāja (mašīnista) palīgi.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. |  Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) tika ievietots tīmekļa vietnē [www.sam.gov.lv](http://www.sam.gov.lv) sadaļā „Sabiedrības līdzdalība” 2019. gada 12. aprīlī. |
| 3. | Sabiedrības līdzdalības rezultāti | Sabiedrības līdzdalības laikā priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Valsts dzelzceļa tehniskā inspekcija, VAS “Latvijas dzelzceļš” . |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav. |

Iesniedzējs: satiksmes ministrs T. Linkaits

Vīza: valsts sekretāra p.i. Dž. Innusa